open-index/open-wikipedia-markdown huggingface dataset:
Carlsbad Cavernsin kansallispuisto

**Carlsbad Cavernsin kansallispuisto** () on Yhdysvalloissa New Mexicon osavaltion Guadalupe-vuorilla sijaitseva kansallispuisto. Se perustettiin 14. toukokuuta 1930. Puisto ulottuu 189,26&nbsp;km²:n laajuiselle alueelle, ja sitä hallinnoi Yhdysvaltojen muiden kansallispuistojen tapaan National Park Service.

## Sijainti ja geologia

Carlsbad Cavernsin kansallispuisto sijaitsee 400 kilometriä pitkällä fossiiliriutalla, joka reunustaa New Mexicon kaakkoisosissa Texasin länsiosissa sijaitsevaa Delawaren allasta. Riutan päälle on kerrostunut suolaa ja sedimenttejä vuosimiljoonien aikana. Riutta kohosi 65–6 miljoonaa vuotta sitten muodostamaan Guadalupevuoret.

## Ilmasto
Carlsbad Cavernsin kansallispuiston ilmasto on puolikuiva mannerilmasto. Talvet ovat viileitä, ja niiden aikana sataa välillä lunta. Keväät ovat tuulisia ja kesät kuumia. Vuoden keskilämpötila on 19 astetta ja vuoden sadanta 366 millimetriä. Heinä–syyskuussa on monsuunikausi, jonka aikana esiintyy voimakkaita ukkosmyrskyä ja sataa suurin osa vuoden sademäärästä.

Luolastojen ilmasto on monimutkainen. Carlsbad Cavern -nimiseen tunnetuimpaan luolaan puhaltaa talvisin kylmää ja kuivaa ilmaa, joka pakottaa lämpimämmän ja kosteamman ilman kattoon ja ulos luolasta. Ilmiö on viilentänyt luolan keskilämpötilan 13,3 asteeseen. Talvisin ilmankosteus tippuu 87,5 prosenttiin, mutta kesäisin se on noin 100 prosentin tienoilla. Syvemmällä luolassa on tasaisempi 20 asteen lämpötila ja 100 prosentin ilmankosteus.

## Luonto
### Kasvillisuus
Carlsbad Cavernsin kansallispuisto sijaitsee eteläisen Kalliovuorten, pohjoisen Chihuahuan aavikon ja lounaisen Suuren tasangon eliömaantieteellisen alueen rajavyöhykkeellä. Chihuahuan aavikon pohjoisosat ovat Pohjois-Amerikan aavikoiden kosteimpia alueita. Kasvillisuus on pääosin ruohikkoa ja pensaikkoja, mutta korkeimmilla alueilla on myös joitain metsiköitä.

### Eläimet
Kansallispuistossa on havaittu 67 nisäkäs-, 357 lintu-, 45 matelija-, 9 sammakkoeläin-, 5 kala- ja vähintään 600 hyönteislajia. Puistossa elää peräti 17 lepakkolajia. Niistä huomattavin on meksikondoggilepakko, joita siellä on pesimäkaudella noin miljoona yksilöä. Muita nisäkkäitä ovat harmaakettu, kojootti, puuma, kauluspekari, hanka-antilooppi ja muulipeura.

Rattlesnake Springs on harvinainen aavikkoympäristön rantametsävyöhyke. Se on luokiteltu kansainvälisesti tärkeäksi lintualueeksi, ja siellä on tunnistettu yli 300 lintulajia. Kansallispuiston lintulajistoon kuuluvat maakotka, valkopäämerikotka, suomuviiriäinen, täpläpöllö, amerikanhuuhkaja, kalifornianjuoksukäki, amerikanisolepinkäinen ja luolapääsky, jonka Carlsbad Cavern -luolassa pesivä populaatio on pohjoisen pallonpuoliskon suurin.

## Lähteet
*

### Viitteet

## Aiheesta muualla

*Viralliset sivut
Mel Blanc

**Melvin ”Mel” Jerome Blanc** (30. toukokuuta 1908 San Francisco, Kalifornia – 10. heinäkuuta 1989 Los Angeles, Kalifornia) oli yhdysvaltalainen Annie-palkittu ääninäyttelijä ja imitaattori, joka esiintyi myös radiossa ja televisiomainoksissa.

Hänen poikansa Noel Blanc on jatkanut isänsä työtä *[[Looney Tunes|Looney Tunesin]]* parissa, mutta ei yhtä aktiivisesti.

## Ura
Parhaiten Blanc tunnetaan lukuisista äänirooleistaan Warner Bros.:in ja Hanna-Barberan piirrossarjoista ja -elokuvista animaation kulta-aikana 1940–1960-luvuilla. Hän oli ensimmäinen ääninäyttelijä, joka sai nimensä piirroselokuvien alkuteksteihin. Blanc esitti muun muassa *Looney Tunesin* suurimpia ja tunnetuimpia tähtiä kuten sarkastista Väiski Vemmelsäärtä, yliaktiivista ja vaaroille altista Repe Sorsaa, kilttiä, pahasti änkyttävää Putte Possua ja satoja muita hahmoja. Hän saikin lempinimekseen ”tuhannen äänen mies”. Mel Blanc teki 1 014 ääniroolia vuosina 1937–1989. Oma radio-ohjelma *The Mel Blanc Show* hänellä oli vuosina 1946–1947 CBS-radioverkossa.

## Lähteet

## Aiheesta muualla
* Voice Chasers
Edward Sabine

**Edward Sabine** (14. lokakuuta 1788 Dublin – 26. toukokuuta 1883 East Sheen, Surrey) oli irlantilainen tähtitieteilijä, ornitologi ja tutkimusmatkailija.

Hänen isänsä oli Joseph Sabine. Hänen äitinsä kuoli Edwardin ollessa kuukauden ikäinen. Hän opiskeli Marlowissa ja Woolwichin Kuninkaallisessa sotilasakatemiassa. Hän tavoitti lopullisen kenraalimajurin sotilasarvonsa vuonna 1859.

Sabine äänestettiin Royal Societyn jäseneksi 1818. Samana vuonna hän osallistui kapteeni John Rossin epäonnistuneelle retkelle Luoteisväylän löytämiseksi. 1819 hän osallistui komentaja William Edward Parryn Luoteisväyläretkelle.

Sabine teki elämäntyönsä pääasiassa tähtitieteen ja geodesian piirissä. Hän tutki maapallon muotoa ja maan magneettikenttää. Pohjoisilla merialueilla hän tutki myös eläimiä, ja ensimmäisenä kuvaili ja nimesi tieteelle tiiralokin.

## Lähteet
John Cornforth

**John Warcup ”Kappa” Cornforth** FRS (7. syyskuuta 1917 – 8. joulukuuta 2013) oli australialainen kemisti, jolle myönnettiin vuonna 1975 Nobelin kemianpalkinto hänen ansioistaan stereokemian alalla.

Cornforth syntyi Sydneyssä, Australiassa. Hän opiskeli orgaanista kemiaa Sydneyn yliopistossa, valmistui 1937 ja sai stipendin Oxfordin yliopistoon. Cornforth lyötiin ritariksi vuonna 1977.

Cornforth oli Royal Societyn jäsen ja mukana Sussexin yliopiston toiminnassa kemiantutkimuksen alalla. Hän oli ”vuoden australialainen” 1975.

Hän oli Academia Europæan jäsen vuodesta 1994.

Cornforth oli kuuro nuoruusvuosistaan lähtien.

## Lähteet
Luxemburgin yliopisto

**Luxemburgin yliopisto** (, , ) Luxemburgin kaupungissa on Luxemburgin suurherttuakunnan ainoa julkinen yliopisto. Se perustettiin 13. elokuuta 2003. Ennen sitä luxemburgilaiset opiskelivat ulkomaisissa yliopistoissa. Yliopistossa on neljä opetuskieltä: ranska, saksa, englanti ja luxemburg.

Maaliskuussa 2021 yliopistossa opiskeli noin 6&nbsp;800 opiskelijaa ja 950 jatko-opiskelijaa. Professoreita yliopistolla työskentelee 283 ja henkilökuntaa on yhteensä 2&nbsp;245.

Yliopiston rehtorina on toiminut 1. tammikuuta 2023 alkaen professori Jens Kreisel.

## Tiedekunnat
Yliopistolla on kolme tiedekuntaa, jotka ovat:
* Luonnontieteellinen, teknillinen ja lääketieteellinen tiedekunta
* Oikeustieteellinen, taloustieteen ja rahoituksen tiedekunta
* Humanistinen, kasvatustieteellinen ja yhteiskuntatieteellinen tiedekunta

## Kampukset
Yliopisto järjestää opetusta kolmella kampuksella, jotka ovat:
* Belval
* Kirchberg
* Limpertsberg

## Lähteet

## Aiheesta muualla

* Viralliset sivut 
* Viralliset sivut 
* Viralliset sivut
Hana matsuri

**Hana matsuri** ( tai ) on japanilainen kukkajuhla, jolla juhlistetaan Buddhan syntymäpäivää. Juhlaa vietetään 8. huhtikuuta eikä se ole kansallinen pyhäpäivä. 

Päivää vietetään temppeleissä kaatamalla pienellä kauhalla kukilla koristellulla alttarilla olevan Buddhan patsaan päälle makeaa teetä tai amachaa. Juhlan luonne vaihtelee paikasta toiseen. *Kanbutsu-e* sekä *hana matsuri* sekoittuivat toisiinsa Meiji-kaudella, josta lähtien Buddhan syntymäpäivä on tunnettu hana matsurina. 

Kerrotaan, että kun Buddha syntyi, yhdestä yhdeksään lohikäärmettä kaatoi hänen päällensä puhdasta, hyvätuoksuista vettä. Toinen, alkuperäiseen hana matsuriin liittyvä uskomus on, että keväällä jumala laskeutui alas vuorilta suojelemaan riisipeltoja ja syksyllä nousi vuorille suojelemaan niitä. Hana matsuria vietettiin jumalan toivottamiseksi tervetulleeksi.  

Kanbutsu-e seremonia eli Buddhan syntymäpäivä tuotiin Japaniin Intiasta Kiinan kautta ja sitä juhlistettiin Japanissa ensimmäistä kertaa Narassa vuonna 606. 

Juhlapäivänä ei vain juoda makeaa teetä, vaan sumi-mustetta jauhetaan siihen ja syntyneellä musteella kirjoitetaan paperilapulle *"Huhtikuun 8. on hyvän onnen päivä ja hyönteiset on ajettu pois."* Paperilappu ripustetaan sen jälkeen ylösalaisin ja sen uskotaan kartoittavan epämieluisat hyönteiset.

Hana matsuri tunnetaan myös nimillä Bussho-e sekä Goutan-e.

## Katso myös
* Hanami
* Matsuri

## Lähteet
* 
* 
* 

### Viitteet
Luettelo joista virtaaman mukaan

Tämä on **luettelo [[joki|joista]] [[virtaama]]n mukaan**. Luettelossa on vain ne joet, joiden virtaama on yli 2000 kuutiometriä sekunnissa.

## Viitteet
Akitsa

**Akitsa** on kanadalainen black metal -yhtye, joka on perustettu vuonna 1999.

## Historia
Yhtye perustettiin Montrealissa tavoitteenaan luoda raakaa ja perinteikästä black metal -musiikkia. Pian yhtyeen muodostamisen jälkeen sen ensimmäinen demo-kasetti *Totale Servitude* julkaistiin pienenä 100 kappaleen painoksena, joka nopeasti myytiin loppuun.

Vuonna 2001 yhtye julkaisi epämiellyttävällä ja äärimmäisen raa'alla äänimaailmalla varustetun ensilevynsä, *Goétien*. Sanoituksiltaan *Goétie* on vihainen hyökkäys ihmiskuntaa vastaan, ja sen kappaleet sisälsivät niin black metalille perinteistä ihmisvihaa kuin syvän ekofasistisia kannanottoja. Lukuisista levyn jakeluun liittyneistä ongelmista huolimatta *Goétie* julkaistiin myös Euroopassa tuoden yhtyeen myös eurooppalaisten tietoisuuteen. 

Lähes samanaikaisesti *Goétien* kanssa Akitsa julkaisi myös toisen studioalbuminsa *Sang Nordiquen*. Musiikillisesti Akitsa pysyi tunnollisena *Goétien* kylmälle äänimaailmalle vähentäen kuitenkin kappaleiden tempoa luoden näin levylle melankolisen tunnelman. Suurin muutos tapahtui kuitenkin sanoituksissa, jotka *Sang Nordiquella* käsittelivät globalisaatiota, kansallista identiteettiä ja muita poliittisia asioita.

Sang Nordiquen jälkeen yhtye julkaisi lukuisia split- ja EP-julkaisua ennen vuonna 2006 ilmestynyttä kolmatta studioalbumia, *La Grande Infamietä*.

## Nykyinen kokoonpano

* O.T. – laulu ja kaikki soittimet
* Néant – laulu ja kaikki soittimet

Jäsenillä ei ole erityisiä rooleja yhtyeessä, vaan he vaihtelevat soittimia kappaleen mukaan.

## Diskografia
### Studioalbumit
* 
* 
* 

### Kokoelma-albumit
* 

### Splitit
* Akitsa / Song of Melkor (2001)
* Akitsa / Satanic Warmaster (2004)
* Akitsa / Nocternity (2004)
* Akitsa / The Shadow Order (2004)
* Akitsa / Thesyre (2005)
* Akitsa / Prurient (2005)	

### EP:t
* 
* Prophétie Hérétique (2004)

### Demot
* Totale Servitude (1999)

## Katso myös
* Peste Noire

## Lähteet

## Aiheesta muualla
* Yhtyeen virallinen kotisivu 
* 
* 
* 
* Diskografia Hateful-metal.de fanizinessä.
* Kuvia yhtyeen vinyylijulkaisuista
Mari Sunna

**Mari Sunna** (s. 5. maaliskuuta 1972 Espoo) on suomalainen taidemaalari. Sunna opiskeli Lahden taideteollisessa instituutissa ja Vapaassa taidekoulussa. Jatko-opinnot hän suoritti Lontoon Chelsea College of Art and Designissa ja valmistui vuonna 2000. Sunnan maalauksia on ollut esillä näyttelyissä sekä Suomessa että ulkomailla. 

Sunna muutti Lontoosta takaisin Suomeen vuonna 2005. Samana vuonna hän oli Ars Fennica -ehdokkaana. Sunnan ensimmäinen taidemuseossa pidetty yksityisnäyttely oli Espoon modernin taiteen museossa vuonna 2007. Mari Sunna sai Suomen Taideyhdistyksen dukaattipalkinnon 2007.

Sunnan maalausten hahmot ovat usein naisia. Ne ovat fragmentaarisia tai ääriviivoin hahmoteltuja, kasvottomia tai kasvonsa poispäin kääntäviä, kuin alati itseään etsivä arvoitus. Mari Sunna liikkuu hämärän rajamailla. Hänen naisensa eivät ole päivänvalon eläjiä, vaan olentoja, jotka nousevat esiin suurkaupungin utuisesta ihmisvirrasta, muistoista ja mielentiloista, usein myös taiteen historiasta.

## Lähteet
Finn (joki)

**Finn** on joki Irlannin tasavallan pohjoisosissa. Se on Foylejoen sivujoki, ja virtaa Donegalin kreivikunnan läpi. Aluetta, jonka läpi se virtaa kutsutaan Finnin laaksoksi. Finn virtaa myös osittain Tyronen kreivikunnassa Pohjois-Irlannissa. Cladyn kylä (, joka tarkoittaa pesujokea, tai Claddagh, joka tarkoittaa joen mutaista töyrästä) Strabanen lähellä on Finnin varrella.

## Aiheesta muualla
Jeesuksen hauta

On olemassa useita paikkoja, joita jotkut pitävät **[[Jeesus|Jeesuksen]] hautana** tai ovat väittäneet hautapaikaksi:

* Pyhän haudan kirkko &ndash; Jeesuksen hautapaikka perimätiedon mukaan; jotkut kristityt ja tutkijat hyväksyvät, että kirkko olisi rakennettu Jeesuksen hautapaikan päälle.
* Puutarhahauta &ndash; 1800-luvulla löytynyt hauta on joidenkin, erityisesti protestanttisten kristittyjen mukaan Jeesuksen todellinen hautapaikka.
* Roza Bal, Srinagar, Kashmir &ndash; ahmadi-muslimit kunnioittavat paikkaa Yuz Asafin hautana, yhdistäen hänet Jeesukseen.
* Shingo, Aomori, Japani &ndash; paikallisten väitteiden mukaan Jeesuksen hautapaikka.
* Talpiotin hauta &ndash; Talpiotista, Israelista vuonna 1980 löydettyä hautaa on väitetty Jeesuksen, Magdalan Marian ja eräiden muiden Raamatun henkilöiden "perhehaudaksi" dokumentissa *[[The Lost Tomb of Jesus]]*.

Jeesuksen hautaa käsittelevät: 
* *[[The Lost Tomb of Jesus]]*, Simcha Jacobovicin, Charles R. Pellegrinon ja James Cameronin (ohjaaja) dokumentti Talpiotin haudasta.
* *[[The Jesus Family Tomb]]*, Jacobovicin ja Pellegrinon kirja Talpiotin haudasta.
Sundarbansin kansallispuisto

**Sundarbansin kansallispuisto** sijaitsee puoliksi Intiassa, Länsi-Bengalin osavaltiossa, ja puoliksi Bangladeshissa. Se on maailman suurin mangrovemetsäalue ja yksi suurimmista bengalintiikerin suojelualueista. Sundarbansissa asuu myös lukuisia lintu- ja matelijalajeja, muun muassa suistokrokotiili. Puiston pinta-ala on 2585 neliökilometriä. Alueella on siltistä koostuvia saaria ja monin paikoin on magroverämeitä. Alueella elää yhdyskunnittain monia eläimiä, kuten reesusmakakeja, aksiskauriita, villisikoja, saukkoja ja varaaneja. Alueen vesistöjen ja rantojen eläimistöön kuuluvat kiviravut sekä liemi-, etelänbastardi- ja karettikilpikonnat.

Sundarbans muodostuu 54 pienestä saaresta Ganges- ja Brahmaputrajokien laajassa yhteisessä suistossa. Alueen ilmasto on trooppinen: keskimääräinen ylin lämpötila on 34 °C ja alin 20 °C. Talvella vallitsee pohjoisen ja koillisen välinen tuuli, kesällä lounaistuulet ovat yleisimpiä. Trooppiset hirmumyrskyt ja niitä heikommat matalapaineet ovat varsin yleisiä kahden sadekauden aikana toukokuussa ja lokakuussa. 

Alueesta tuli luonnonsuojelualue 1974 ja kansallispuisto 1983. Vuodesta 1987 asti se on ollut Unescon maailmanperintökohde.

Sundarbans on saanut nimensä kaakaokasveihin kuuluvasta sundri-puusta, joka on yleinen kansallispuiston mangrovemetsissä. Sundrin hengitysjuuret nousevat korkealle, joten sen juuristo ei kuole hapenpuutteeseen tulvien aikana. Tulvantorjunta alueella on muuttanut alueen tasapainoa, ja sundrit saattavat olla vaarassa hävitä kilpailussa muille puille.

Sundarbansia uhkaavat myös vaatimukset alueen öljyvarojen hyödyntämisestä.

## Lähteet

## Aiheesta muualla
Tokion Disneyland

**Tokion Disneyland** () on yksi Tokion Disney Resort -lomakeskuksen teemapuistoista. Toinen on DisneySea. Se sijaitsee Urayasun kaupungissa Chiban prefektuurissa lähellä Tokiota. Tokion Disneyland avattiin 15. huhtikuuta 1983 ja se oli Disneyn ensimmäinen puisto Yhdysvaltojen ulkopuolella. Se on suunniteltu samantyyliseksi kuin Kalifornian Disneyland ja Floridan Magic Kingdom (osa Walt Disney Worldia). Tuhkimon linna on samanlainen kuin Floridan Walt Disney Worldissa.

## Lähteet

## Aiheesta muualla

* Tokyo Disney Resortin nettisivu japaniksi  ja englanniksi. Disney.
* Alueen kartta japaniksi ja englanniksi. Disney.
Amazoninkapokkipuu

**Amazoninkapokkipuu** eli **kuitukapokkipuu** tai pelkkä **kapokkipuu** (*Ceiba pentandra*) on tropiikissa kasvava malvakasvien (*Malvaceae*) heimoon kuuluva puu.

Amazoninkapokkipuu kasvaa Meksikossa, Keski-Amerikassa, Karibianmerellä, paikoin Etelä-Amerikan pohjoisosissa sekä *C. pentandra* var. *guineensis* myös trooppisessa Länsi-Afrikassa. Kapokki tarkoittaa myös kapokkipuun siemenkodasta saatavaa kuitua. Amazoninkapokkipuu on mayamytologian pyhä puu.

Amazoninkapokkipuu voi kasvaa jopa 60–70 m korkeaksi, ja sen läpimitta metrin korkeudella voi olla jopa 3 metriä. Sen runko ja suurimmat oksat voivat olla kokonaan vahvojen okien peittämiä. 20 cm pitkät, palmumaiset lehdet ovat ryhmittyneet 5–9 lehden kimppuihin. Täysikasvuiset puut tuottavat vuosittain useita satoja siemenkotia. Kodassa siemenen ympärillä on nukkaista kuitua, joka koostuu selluloosasta ja ligniinistä.

Kapokin kuitu on onttoa ja ilmavaa, eikä se ime vettä itseensä. Kapokkia on käytetty muun muassa pelastusrenkaiden ja -vöiden, patjojen, huonekalujen, zafujen, tyynyjen sekä peittojen täyteaineena ja eristeenä. Kuidun kerääminen tehdään käsin. Sitä ei voi kehrätä. Kapokkipuun siemenistä puristetaan öljyä ja sitä on käytetty myös lannoitteena. Keinokuidut ovat nykyään pääosin syrjäyttäneet kapokin.

Amazoninkapokkipuuta viljellään yleisesti Aasiassa, erityisesti Jaavalla ja muualla Indonesiassa sekä Malesiassa. Valkokapokin (*Bombax ceiba*) kuitu on samankaltaista, väriltään tummempaa, mutta ei aivan niin ilmavaa kuin kapokkipuun.

Amazoninkapokkipuu on Puerto Ricon kansallispuu.

Amazoninkapokkipuun kuoresta keitettyä uutetta on käytetty diureettina, lemmen nostatukseen, päänsärkyyn ja myös aikuistyypin diabeteksen hoitoon.

## Lähteet

## Aiheesta muualla
* Laji.fi: Kuitukapokkipuu (''Ceiba pentandra'')
* United States Department of Agriculture (USDA): ''Ceiba pentandra'' 
* Flora of China: ''Ceiba pentandra'' 
* Dr. Duke's Phytochemical and Ethnobotanical Databases: ''Ceiba pentandra'' 
* Pherobase: Floral volatiles of Ceiba pentandra 
* Centre for Agriculture and Biosciences International (CABI): Ceiba pentandra (kapok)
Eye of Terror

**Eye of Terror** voi tarkoittaa ainakin seuraavia asioita: 

*Eye of Terror, Games Workshopin Warhammer 40,000 -miniatyyripelin kampanja
*Eye of Terror, repeämä Warpin ja reaaliavaruuden välillä Warhammer 40,000- miniatyyripelissä.
Clady

**Clady** (, ) on kylä Tyronen kreivikunnassa Pohjois-Irlannissa noin neljä mailia Strabanesta. Se sijaitsee Finn-joen rannalla Donegalin kreivikunnan ja Irlannin tasavallan rajalla. Hallinnollisesti Clady sijaitsee Strabanen piirikunnassa. Vuonna 1842 sen asukasluku oli 176, ja vuoteen 2001 se oli kohonnut 423 asukkaaseen. 

Kylä on kerännyt piirikunnalleen maineitta Irlannin kauneimmat kylät -kilpailussa.

## Historia
Cladyn kylä on yksi alueen vanhimmista, ja se oli aikanaan tärkeä risteyskohta Finnin yli. Clady oli myös kirkollisesti tärkeä keskus; siellä järjestettiin Derryn hiippakunnan ensimmäinen katolinen kirkolliskokous.

Lähellä kylää on seitsemän holvikaaren silta Finn-joen yli. Ennen sillan rakentamista paikalla oli tärkeä kahluupaikka, jossa Vilhelm III Oranialaisen ja Jaakko II:n partisaanit ottivat verisesti yhteen vuonna 1688. Derryn piirityksen aikaan se oli vahva asemapaikka, jota hallitsi *eversti Skeffington* James FitzJames Berwickin kautta. 

6. elokuuta vuonna 1971 Ulsterin puolustusrykmentin () sotamies Winston Donnell ammuttiin hengiltä ajoneuvojen tarkistuspisteen kohdalla Cladyssä.
10. joulukuuta 1971 Kenneth Smyth, virkavapaalla ollut protestantti Ulsterin puolustusrykmentistä, ammuttiin. Myös Daniel McCormick, katolinen entinen Ulsterin puolustusrykmentin jäsen, ammuttiin hänen ollessaan matkalla töihin.

## Lähteet

## Aiheesta muualla
Eulerin φ-funktio

**Eulerin φ-funktio** \varphi(n) on niiden positiivisten kokonaislukujen k\le n määrä, joille pätee syt(*n*, *k*) = 1 eli *n* ja *k* ovat suhteellisia alkulukuja. Esimerkiksi \varphi(10)=4, koska lukua 10 pienemmistä positiivisista kokonaisluvuista ainoastaan luvut 1,3,7 ja 9 ovat suhteellisia alkulukuja luvun 10 kanssa.

φ-funktion arvo voidaan laskea kaavasta

:\varphi(n)=n\prod_{p|n}\left(1-\frac{1}{p}\right)

eli tuloon otetaan tekijöiksi kaikki alkuluvut p jotka jakavat luvun n. Esimerkiksi

:\varphi(10)=10\prod_{p|10}\left(1-\frac{1}{p}\right)=10\left(1-\frac{1}{2}\right)\left(1-\frac{1}{5}\right)=4,

koska vain alkuluvut 2 ja 5 jakavat luvun 10.

## Ominaisuuksia
*\sum_{d \mid n} \frac{\mu^2(d)}{\varphi(d)} = \frac{n}{\varphi(n)} 

*\sum_{1\le k\le n \atop (k,n)=1}\!\!k = \frac{1}{2}n\varphi(n)\text{ jos }n>1

*\varphi(n)=\sum_{d\mid n} d \cdot \mu\left(\frac{n}{d} \right) =n\sum_{d\mid n} \frac{\mu (d)}{d}

*\varphi (n)=\sum\limits_{k=1}^n \gcd(k,n) \cos {2\pi\frac{k}{n}}

*\sum_{k=1}^n \varphi(k) = \frac{1}{2 \zeta(2)} n^2 + \mathcal{O}(n \log n)
missä ζ on Riemannin zeeta-funktio.
Kaavasta seuraa approximaatio \varphi(n) \approx n\frac{3}{\pi^2}.

*\sum_{k=1}^n\varphi(k) = \frac{1}{2}\left(1+ \sum_{k=1}^n \mu(k)\left\lfloor\frac{n}{k}\right\rfloor^2\right)

*\sum_{k=1}^n\frac{\varphi(k)}{k} = \sum_{k=1}^n\frac{\mu(k)}{k}\left\lfloor\frac{n}{k}\right\rfloor=\frac6{\pi^2}n+\mathcal{O}\left((\log n)^{2/3}(\log\log n)^{4/3}\right)

*\sum_{k=1}^n\frac{k}{\varphi(k)} = \frac{315\zeta(3)}{2\pi^4}n-\frac{\log n}2+\mathcal{O}\left((\log n)^{2/3}\right)

*\sum_{k=1}^n\frac{1}{\varphi(k)} = \frac{315\zeta(3)}{2\pi^4}\left(\log n+\gamma-\sum_{p\text{ alkuluku}}\frac{\log p}{p^2-p+1}\right)+\mathcal{O}\left(\frac{(\log n)^{2/3}}n\right)

(missä *γ* on Eulerin vakio).

*\sum_{1\le k\le n \atop (k,m)=1} 1 = n \frac {\varphi(m)}{m} + 
\mathcal{O} \left ( 2^{\omega(m)} \right ),

missä *m* > 1 on positiivinen kokonaisluku ja ω(*m*) on *m*:n eri alkulukujakajien määrä.

## Epäyhtälöitä φ-funktiolle
φ-funktiolle on voimassa

\varphi(n)\ge \sqrt{n}, kaikille *n*>6.


\varphi(n) > \frac {n} {e^\gamma\; \log \log n + \frac {3} {\log \log n}}
 kun n > 2, missä \gamma on Eulerin vakio.


\varphi(n) \ge \sqrt{\frac {n} {2} }
 kun *n* > 0,

Kaikille n>1 :

:0

Suurillekaan luvuille *n* yllä olevaa epäyhtälöä ei voi parantaa. Tarkemmin sanoen:

:\liminf \frac{\varphi (n)}{n}=0 \mbox{   ja   } \limsup \frac{\varphi (n)}{n}=1. 

## Menonin identiteetti
:
\sum_{\stackrel{1\le k\le n}{ \gcd(k,n)=1}} \gcd(k-1,n)
=\varphi(n)d(n)


## Lähteet
* 

### Viitteet
Canon PowerShot

**Canon PowerShot** on Canonin digitaalikamerojen tuoteperhe. PowerShot-kameroiden tuotanto alkoi vuonna 1995. PowerShot-sarja kattaa kameroita halvoista kameroista aina isoihin ja kalliisiin kameroihin.

Yhdysvaltain markkinoilla useat muualla IXUS-nimellä myytävät mallit myydään siellä nimellä *PowerShot Digital ELPH*.

***A**-sarja: A5:stä alkaen useita malleja, esimerkiksi A75, A95, A610, A630, A800
***D**-sarja: D10
***E**-sarja: E1
***G**-sarja: G1 (9/2000), G2 (8/2001), G3 (9/2002), G5 (6/2003), G6 (8/2004), G7 (9/2006), G9 (10/2007), G10 (10/2008), G11 (10/2009)
***S**x/**SX**x-sarja: S1 IS, S2 IS, S3 IS, S5 IS, SX10 IS, SX20 IS, SX100 IS, SX110 IS, SX120 IS, SX200 IS
***S**xx-sarja: S10, S20, S30, S40, S45, S50, S60, S70, S80, S90, S95

## Aiheesta muualla

*Suomen Canon-maahantuojan PowerShot-sivu
Don Gorske

**Donald "Don" Gorske** (s. 1955) on yhdysvaltalainen mies, joka pääsi Guinnessin ennätysten kirjaan syömällä enemmän Big Maceja kuin kukaan muu ihminen maailmassa. Gorske söi vuonna 2011 25&nbsp;000. Big Macinsä.

Gorske on kotoisin Wisconsinin osavaltiosta. Hän kävi McDonald'sissa ensimmäistä kertaa huhtikuussa 1972 ja on jo yli kolmen vuosikymmenen ajan syönyt Big Maceja päivittäin. 

Yksistään vuonna 2003 Gorske söi 741 Big Macia, mikä merkitsee keskimäärin 2,03 hampurilaista päivässä. Hän on 1,83 metriä pitkä, 82 kg painava ja sanoo kolesteroliarvokseen 140 mg/dl. Hän kirjaa kaikki syömänsä Big Macit muistiin. Hän on syönyt Big Maceja jokaisessa 50:ssä Yhdysvaltain osavaltiossa.

Gorskea haastatellaan yhdysvaltalaisia pikaruokaketjuja (ja erityisesti McDonald'sia) kritisoivassa dokumentissa *[[Super Size Me]]* (2004). Hän esiintyy myös lyhyessä *Don Gorske: Mac Daddy* -dokumentissa (2005).

## Lähteet

## Aiheesta muualla
* ''Man Eats His 18,000th Big Mac: Keeps Extra Supply In Freezer''  
*
Giugan luku

**Giugan luku** on sellainen yhdistetty luku *n*, että luvun *n* jokainen alkutekijä *p**i* jakaa luvun {n \over p_i} - 1. 

*n* on Giugan luku, jos ja vain jos 

:nB_{\phi(n)} \equiv -1 \pmod n,

jossa B_n on Bernoullin luku. Giugan luvut ovat nimetty matemaatikko Giuseppe Giugan mukaan, ja ne liittyvät Agohin–Giugan otaksumaan.

Kaikki tunnetut Giugan luvut ovat parillisia. Ei tiedetä, onko olemassa paritonta Giugan lukua. Jos sellainen on olemassa, sen täytyy olla vähintään 14 alkuluvun tulo.

Pienimmät tunnetut Giugan luvut ovat 30, 858, , , , , ,  ja  (lukujono ). Ei tiedetä, onko Giugan lukuja olemassa äärettömän monta.

## Lähteet
Vepsä (Turku)

**Vepsä** () on 17 hehtaarin saari ja Turun kaupunginosa Airistolla Turun saaristossa Rymättylän ja Satavan välillä.

Saari toimi kieltolain aikana salakuljettajien kätköpaikkana. Nykyään Vepsä on Turun kaupungin virkistysalue, jonne M/S Lily kulkee pari kertaa vuorokaudessa kesäisin. Saarella on vuokrattavana 20 mökkiä ja telttailumahdollisuudet. Saarella on hyvät kalastusmahdollisuudet, kaksi saunaa, kioski ja kahvilaravintola.  Saaren eteläosassa kohoaa 27 metriä korkea kallio, jolta on näköala ympäröivälle merialueelle ja sen saarille . Kallion juurella on Turun kaupungin edustussauna.

## Lähteet

## Aiheesta muualla
* Vepsän ulkoilusaari
* Esittelyvideo Vepsästä vuodelta 1997 , 3 min, TSTV Arkisto
* Aristoteleen kantapää: Kymestä kompassiin 13.5.2014 (haastattelussa Aaro Söderlund kertoo Vepsän nimen taustasta: vepsäläisten roolista Novgorodin laivaston ylläpitäjinä ja kauppiaina, ohjelman kohdasta noin 11:55 lähtien)
Kansanpuolue (puoluetyyppi)

**Kansanpuolue** on poliittinen puolue, joka ei edusta vain tiettyä eturyhmää kuten esimerkiksi työväenpuolue tai ympäristöpuolue. Kansanpuolue esittää pyrkivänsä edustamaan kaikkia kansankerroksia. Kansanpuolueita on useassa eri maassa.

Ruotsalainen Kansanpuolue on ainoa nykyisistä suomalaisista puolueista, joka käyttää kansanpuolue-termiä. Pääsääntöisesti nimitystä käyttävät porvarilliset puolueet, esimerkiksi Euroopan kansanpuolue.
King of the Ring (thainyrkkeilyseura)

**King of the Ring** on suomalainen thainyrkkeilyseura. Syksyllä 2000, suomalaistunut thainyrkkeilyn moninkertainen maailmanmestari, Jomhod Kiatadisak (Thaimaa) perusti Helsinkiin seuran, jonka päävalmentajana hän toimi aina vuoteen 2003 saakka. Nykyään Jomhod on muuttanut takaisin kotimaahansa Thaimaahan, mutta vierailee usein Suomessa valmentamassa ja ottelemassa.

Seura tarjoaa thainyrkkeilyn alkeiskursseja, tekniikkaharjoittelua, kilpavalmennusta Helsingissä Kaapelitehtaalla.

Nykyisin seuran päävalmentajana toimii (2013) Suomen kokenein thainyrkkeilyottelija Antero Hynynen (MM3, EM3, PM1, SM1).

King of the Ring ry:n harjoitustilat sijaitsevat Kaapelitehtaalla Länsi-Helsingin Ruoholahdessa.

## Lähteet

## Aiheesta muualla
*http://www.kingofthering.fi/  (viralliset sivut)
Blinx

**Blinx** on Artoon-yhtiön kehittämä tasohyppelypelien sarja. Pelien päähahmo on Blinx-kissa. 

Blinx-hahmosta yritettiin luoda konsolille oma maskotti samaan tapaan Sonicin kanssa.

Peliä markkinoitiin "ensimmäisenä 4D-pelinä".

## Pelit

* *[[Blinx the Time Sweeper]]* (2002)
* *[[Blinx 2: Masters of Time & Space]]* (2004)

## Pelaaminen

Pelihahmo on *aikalakaisija* () *aikatehtaassa* (), jonka tehtävänä on järjestää aikaa ulottuvuuksien välillä.

Vastustajia ovat pahat possut nimeltä Tom-Tom Gang.

Pelaajalla on kyky manipuloida aikaa keräämällä erilaisia aikakristalleja.

## Lähteet

## Aiheesta muualla
* Pelisarja MobyGamesissä
Lee Redmond

**Lee Redmond** (2. helmikuuta 1941 Annabella, Utah – 14. joulukuuta 2023 Utah) oli yhdysvaltalainen ennätyksentekijä, jolla oli tiettävästi pisimmät sormenkynnet maailmassa. Hän asui Salt Lake Cityssä, Utah'ssa.

Redmond lopetti kynsiensä leikkaamisen vuonna 1979. Hänen kyntensä olivat yhteensä 8,65 metrin pituiset. Diana Armstrong rikkoi hänen ennätyksensä vuonna 2022.

Redmond oli Guinnessin ennätysten kirjassa, ja Guinness haastatteli naista vuoden 2005 painokseen. Hän ilmoitti, että ei ollut alun perin aikonut kasvattaa maailman pisimpiä kynsiä: hänen tarkoituksensa oli ollut vain katsoa, kuinka pitkäksi kynnet olisi mahdollista kasvattaa ilman, että ne alkaisivat kasvaa kieroon. 

Redmond tuli useille tutuksi Guinnessin ennätysten kirjasta ja televisiosta. Kun kynnet olivat vasta 22,8 cm pitkät, hänelle tarjottiin niistä jo 10&nbsp;000 dollaria - Redmond hylkäsi tarjouksen.

Kun Redmond nukkui, hänen kyntensä roikkuivat vuoteen ylitse. WC:ssä käydessään hän joutui noudattamaan erityistä varovaisuutta.

Redmondin kynnet katkesivat auto-onnettomuudessa helmikuussa 2009. 

## Lähteet
Agohin–Giugan otaksuma

Lukuteoriassa **Agohin–Giugan otaksuma** liittyy Bernoullin lukuihin Sen mukaan *p* on alkuluku jos ja vain jos 
:pB_{p-1} \equiv -1 \pmod p, 
missä B_{p-1} on p-1:s Bernoulliluku. Otaksuman esitti Takashi Agoh vuonna 1990. Yhtäpitävän otaksuman on esittänyt Giuseppe Giuga vuonna 1950: *p* on alkuluku jos ja vain jos

:1^{p-1}+2^{p-1}+ \cdots +(p-1)^{p-1} \equiv -1 \pmod p.

## Lähteet

*Agoh, T, "On Giuga’s conjecture" *Manuscripta Math.*, **87**(4), 501–510 (1995). 
*Borwein, D.; Borwein, J. M., Borwein, P. B., ja Girgensohn, R. "Giuga's Conjecture on Primality", *[[American Mathematical Monthly]]*, **103**, 40-50, (1996). pdf 
*Giuga, G. "Su una presumibile proprietà caratteristica dei numeri primi", *Ist. Lombardo Sci. Lett. Rend. A*, **83**, 511–528 (1950).
Rhino Bucket

**Rhino Bucket** on yhdysvaltalainen hard rock -yhtye.

## Historia
### Alku (1987–1989)

Vuoden 1987 kesällä Greg Fields, Georg Dolivo, Reeve Downes, ja Liam Jason perustivat yhtyeen. Georg Dolivo on syntynyt Suomessa, ja on naimisissa suomalaisnaisen kanssa. Hänen nimikaima setänsä on Espoon kulttuurijohtaja ja Kivikasvot-viihderyhmän jäsen Georg Dolivo. Liam Jason on tunnettu aiemmista töistään David Hallidayn ja klassisen metalliyhtyeen Warriorin jäsenenä. Perustamisen aikaan heidän musiikkinsa oli aikaan nähden epätavallista mutta siitä huolimatta yhtye onnistui lyömään itsensä läpi.

### Alkuvuodet (1990–1994)

Rhino Bucketin samanniminen debyyttialbumi julkaistiin syyskuussa 1990 Warner/Reprise levymerkillä. Kaksi kappaletta julkaistiin myös singleinä ja musiikkivideoina, jotka menestyivät radiossa ja MTV-kanavalla. Vuonna 1992 yhtye julkaisi Terry Manningin tuottaman albumin "Get Used To It". Albumin kappale "Ride With Yourself" päätyi myös Wayne's World -leffan soundtrackille joka sisälsi myös Alice Cooperin, Eric Claptonin ja Queenin kappaleet.

Vuonna 1993 Liam Jason jätti yhtyeen, ja hänet korvasi AC/DC:ssä ja Diossa soittanut Simon Wright. Yhtye julkaisi kolmannen albuminsa, "Pain", keväällä 1994. Huolimatta albumin saamasta hyvästä vastaanotosta hard rock -piireissä, yhtye keskeytti toimintansa.

### Ride the Rhino (2001–)

Kesällä 2001, Knac.com reportoi, että Rhino Bucket oli tullut takaisin entistä parempana kokoonpanolla Dolivo, Downes ja Forsythe. Myös Liam Jason teki paluun. Hän oli kuitenkin käynyt sukupuolileikkauksessa ja tunnettiin nyt nimellä Jackie Enx. He soittivat useita keikkoja Etelä-Kaliforniassa ennen paluutaan studioon. Viisi heidän kappalettaan päätyi elokuvaan "Rolling Kansas", mukaan lukien uusi kappale "She Rides". Keikkailun lomassa yhtye kokoontui jälleen studioon tekemään kappaleen "Smile".

## Diskografia
* 
* 
* 
* 
* 
* 
* 
* 
* 
* 

## Aiheesta muualla
*Rhino Bucket Official Website
*Acetate Records
*Rhino Bucket Official Street Team 
*
Rajshahi

**Rajshahi** () on kaupunki Bangladeshin luoteisosassa lähellä Intian rajaa, Padma-joen varrella. Se on samannimisen alueen pääkaupunki. Sieltä on maanteitä myöten viiden tunnin ajomatka Dhakaan.  Vuonna 1991 Rajshahissa laskettiin olevan 507&nbsp;435 asukasta joista 94,5&nbsp;% muslimeita. Vuoden 2004 arvion mukaan kaupungin välikuku olisi noin 668&nbsp;400.

Rajshahi tunnetaan silkin, mangojen ja litsien tuottajana. Siellä on myös runsaasti vanhoja moskeijoita ja temppeleitä. 

Rajshahin yliopiston oikeustieteellinen tiedekunta tekee yhteistyötä Lapin yliopiston kanssa.

## Lähteet

## Aiheesta muualla

* E-Rajshahi (vuonna Englanti) , E-hallituksen portaali hallinnoi Rajshahi City Corporation
Iris

**Iris** ja **Iiris** voivat viitata ainakin seuraaviin asioihin:

* Iris ja Iiris, naisen etunimi
* Iiris eli värikalvo, silmän etuosan rakenne
* Iris, sateenkaaren henkilöitymä ja jumalten viestinviejä kreikkalaisessa mytologiassa
* 7 Iris, asteroidi, joka on nimetty yllä mainitun mytologian hahmon mukaan
* *[[Kurjenmiekat|Iris]]*, kurjenmiekat eli iirikset, kurjenmiekkakasveihin kuuluva suku
* iiris, optiikan elementti
* Iiris-keskus, Näkövammaisten palvelu- ja toimintakeskus Helsingissä
* IRIS, kantoraketti
* IRIS-T, ilmataisteluohjus
* Iris, trooppinen hirmumyrsky, joka iski Keski-Amerikkaan vuonna 2001
* Iris Racing, sveitsiläinen pikkuformulatalli
* Iris-keramiikka, Porvoossa 1897–1902 toimineen *Aktiebolaget Iris* -yhtiön keramiikkatuotanto
* IRIS², eurooppalainen satelliittikonstellaatio

## Laivoja

* HMS Iris (1908),  Ruotsin laivaston Plejad-luokan torpedovene
* Iris (M920), Belgian merivoimien alus, myöhemmin Ranskan laivaston miinantorjunta-alus FS Verseau (M651)
* Iris (Q188), Ranskan merivoimien Minerve-luokan sukellusvene

## Tietotekniikka
* IRIS GL, SGIn grafiikkarajapinta ja OpenGL:n edeltäjä
* *[[SGI IRIS|IRIS]]*, SGIn työasemasarja
* *Iris Graphics*, Intelin suoritinsarja

## Populaarikulttuuri

* *[[Iris (vuoden 2001 elokuva)|Iris]]*, Richard Eyren ohjaama brittiläinen draamaelokuva vuodelta 2001
* *[[Iris (vuoden 2011 elokuva)|Iris]]*, Ulrika Bengtsin ohjaama lastenelokuva vuodelta 2011
* *[[Iris (televisiosarja)|Iris]]*, eteläkorealainen televisiosarja vuodelta 2009
* *[[Iris (ooppera)|Iris]]*, Pietro Mascagnin ooppera
* *[[Iiris (albumi)|Iiris]]*, Absoluuttisen Nollapisteen albumi vuodelta 2007
* *[[Iiris (Apinan albumi)|Iiris]]*, rap metal -yhtye Apinan studioalbumi vuodelta 2017
* ”Iris”, The Goo Goo Dolls -yhtyeen kappale elokuvasta *Enkelten kaupunki*
* Iris, Pokémon-pelisarjan hahmo

## Henkilöitä
* Iris Murdoch (1919 – 1999), irlantilaissyntyinen kirjailija ja filosofi

* Donnie Iris (oik. Dominic Ierace, s. 1943), yhdysvaltalainen rockmuusikko
* Iiris (s. 1991), virolainen muusikko
* Iiris Suomela (s. 1994), suomalainen poliitikko

## Julkaisuja
* Iris, suomalainen taidelehti
* Iiris, suomalainen ikäkausilehti
* Iris, hollantilainen sarjakuvalehti
Padma

**Padma** on Bangladeshin suurin joki. Se on Gangesin suurin sivuhaara, ja saa alkunsa Himalajalta. Bangladeshiin se tulee Intian puolelta, virtaa Rajshahin kaupungin ohi kaakkoon, kohtaa Jamunan Arichan lähellä ja yhtyy Meghnaan ennen laskemistaan Bengalinlahteen.

Padma mainitaan useaan otteeseen hindujen mytologiassa.

## Lähteet

## Aiheesta muualla
Saramon Jotos

**Saramon Jotos** on 75 km pitkä retkeilyreitti Nurmeksessa, Pohjois-Karjalassa.
Varsinainen Jotos on 75 kilometrin mittainen ympyräreitti ja lisäksi on mahdollisuus kulkea liitännäisreittejä. Saramon Jotoksen varrella on autiotupa, kolme kotaa, kaksi laavua ja tulentekopaikat noin kymmenen kilometrin välein. 

Sopiva lähtöpaikka Saramon Jotokselle on Saramon Kourukoski. Majoitusta on tarjolla Kourukosken Erämajoilla, Petäiskylällä Paalikan Lomamökeissä tai Metsähallituksen Peurajärven mökeissä. 

75 km:n Kiertoreitin voi kulkea kumpaan suuntaan tahansa. Reitti kulkee mm. Mänty- Ja Peurajoen varsia, käy Peurajärven retkeilykalastusalueella ja Mujejärven retkeilyalueella, jossa on Tammikämpän autiotupa ja Uuronrotko. Reitti vie myös Saramolla sijaitsevalle Saramon lintutornille Suojärven luonnonsuojelualueella. Järvellä on lintujen lisäksi mahdollista nähdä majavan. Myös Petäiskylän vaara-asutuskylä näköaloineen on reitin varrella. 

## Nähtävyydet
* Mujejärven retkeilyalue
* Paistinvaaran vanhojen metsien suojelualue ja Kärnänkivi Peurajärvellä
* Peurajärven retkeilykalatusalue
* Petäiskylän vaara-asutusalue näköaloineen
* Suojärven luonnonsuojelualue ja lintutorni
* Uuronrotko Mujejärvellä

## Liitännäisreitit
* Tetrijärven kierto Mujejärven retkeilyalueella.
* Peurajärven retkeilykalastusalueella Mäntyjärven ja Iso-Valkeisen kierrot.
* Iso-Valkeiselta yhdyspolku Hiidenportin kansallispuistoon.
* Kourukoskella kolmen kilometrin kierros Mehtojokivarressa.

## Eläimistö
Linnuista matkalla voi tulla vastaan harvinaisia erämaa lajeja, kuten kaakkuri, laulujoutsen, metsähanhi, jänkäkurppa, kapustarinta, pohjantikka ja kuukkeli. Suojärven lintujärvellä lisäksi pesii harvinaisia lintujärvien lajeja, kuten mustakurkku-uikku. 

## Lähteet
*Nurmeksen kaupunki: Saramon Jotos 
* Pohjois-Karjalan Ympäristökeskus: *Saramon Jotos* -esite. 1998.
Marie-Simone Capony

**Marie-Simone Capony** (14. maaliskuuta 1894 Loire, Ranska – 15. syyskuuta 2007) oli Ranskan vanhin, Euroopan toiseksi vanhin ja maailman viidenneksi vanhin elossa oleva ihminen. Euroopassa häntä vanhempi oli vain portugalilainen Maria de Jesus. 

Capony työskenteli kirjastonhoitajana. Hänestä tuli maansa vanhin Camille Loiseaun kuoltua 12. elokuuta 2006. Maailman seitsemänneksi vanhin hänestä tuli Helen Stetterin kuoltua 1. kesäkuuta 2007 ja viidenneksi vanhin Shitsu Nakanon kuoltua elokuussa 2007.

Capony ei ollut naimisissa: hänen kihlattunsa kaatui vuonna 1914 ensimmäisessä maailmansodassa. Hän asui viimeisinä vuosinaan Cannesissa, eikä kyennyt enää liikkumaan itsenäisesti.

## Lähteet
Fespaco

**Fespaco** (, eli *Pan-afrikkalaiset Ouagadougoun elokuva- ja televisiojuhlat*) on Ouagadougoussa (Burkina Faso, Afrikka) järjestettävä elokuvajuhla. Festivaalit on järjestetty joka toinen vuosi vuodesta 1969 lähtien.  Alkujaan tapahtuma järjestettiin helmikuun alussa; nyttemmin elokuvajuhlat on ajoitettu tyypillisesti helmi-maaliskuun vaihteeseen.

Elokuvajuhlien yleisömääristä ei ole tarkkoja tilastoja, mutta useina vuosina on raportoitu satojen tuhansien (jopa puolen miljoonan katsojan) yleisömääristä. Tätä on selitetty ulkoilmassa stadionilla (Stade du 4 août) jopa 20&nbsp;000 katsojalle kerrallaan esitetyillä alku- ja loppujuhlallisuuksilla sekä monilla elokuvanäytöksillä. Suurten katsojamäärien mahdollistamiseksi Burkina-Fason Ouagadougoun piirissä on - ainakin joinain vuosina - elokuvajuhlien ajaksi työpäivä säädetty kestämään aamuseitsemästä iltapäivälle kello kahteen, joten ihmiset pääsevät helpommin iltapäivän ja illan elokuvaesityksiin.   

FESPACO:n yhteydessä Ouagadougassa toimii vuonna 1989 perustettu Afrikan elokuvakirjasto.

## Elokuvajuhlien palkinnot

Elokuvajuhlien pääpalkinto on nimeltään *Yennengan ori* (). Se on nimetty Burkina Fason mosien legandaarisen soturiprinsessa Yennengan mukaan.  Kultaisen Yennengan orin (johon kuuluu 20 miljoonan CFA-frangin rahapalkinto, joka vastaa noin 30&nbsp;500 euroa, 2015 tilanne) lisäksi myönnetään useita muitakin pakintoja, muun muassa hopeinen ja pronssinen ori.

Pääpalkinnon voittajiksi on valikoitunut suurelta osin ranskankielisen Afrikan maita edustavia elokuvia. 

### Kultaisella oriilla palkitut elokuvat

## Katso myös
* Afrikan elokuva-akatemian palkinto
* Karthagon elokuvajuhlat
* Kairon elokuvajuhlat
* Marrakechin elokuvajuhlat

## Lähteet

## Aiheesta muualla
* Voima - Mustaa valkokankaalla 
* Tapahtuman kotisivut 
* Tiedotusvälineiden asema Afrikassa Martti Silvennoisen raportti Ouagadougoun yleisafrikkalaisilta FESPACO-filmifestivaaleilta, joka tuona samana vuonna järjestettiin ensi kertaa. Ylen Elävä arkisto
Black Parade (albumi)

__NOTOC__
**Black Parade** on Musta Paraati -yhtyeen kolmas studioalbumi, joka julkaistiin 19. lokakuuta 2018. Kyseessä on yhtyeen ensimmäinen englanninkielinen albumi ja ensimmäinen uutta musiikkia sisältävä albumi kolmeenkymmeneenneljään vuoteen. Yhtye soittaa alkuperäiskokoonpanossaan, joskin edesmenneen alkuperäislaulaja Joren on korvannut Jyrki 69. Albumin julkaisi yhdysvaltalainen Cleopatra Records. Kappale The Leader on uusi versio Johtaja-kappaleesta, muut kappaleet ovat uusia.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Sakari "Saku" Paasiniemi: kitara
* Pasi "Panda" Nikander: basso
* Yrjö "Ykä" Knuutila: rummut
* Jyrki "69" Linnankivi: laulu

## Tuotanto
* Sävellykset: Sakari Paasiniemi
* Sanoitukset: Jyrki Linnankivi, paitsi "The Leader", General Njassa ja Jyrki Linnankivi
* Sovitukset: Musta Paraati ja Karo Broman
* Tuotanto: Karo Broman ja Musta Paraati
* Äänitys: Karo Broman, Secret Flat Studios, Helsinki
* Kosketinsoittimet: Karo Broman
* Miksaus: Karo Broman ja Musta Paraati
* Masterointi: Jurgen Engler
* Valokuvaus: Stefan Bremer
* Graafinen ulkoasu: Fendi Nugroho

## Arvostelut
* Kaaoszine: 
* Rumba: 2,7/10
* Savon Sanomat: 
* Soundi: 

## Lähteet
Orisbergin kartano

**Orisbergin kartano** sijaitsee Isossakyrössä. Sen historia ulottuu 1670-luvulle, jolloin kolme vaasalaista kauppiasta perusti Orisbergin rautaruukin. 

Odotusten vastaisesti seudulta ei kuitenkaan löytynyt rautamalmia, vaan se oli kuljetettava Ruotsista. Se kävi kuitenkin niin kalliiksi, että masuuni siirrettiin jo 1700-luvun alussa Oravaisten Kimoon, jonne syntyi Pohjanmaan toinen rautaruukki. Orisbergin historian kukoistus alkoi vuonna 1783, kun ruukin osti värmlantilainen vuorimies Bengt Magnus Björkman, joka samana vuonna hankki omistukseensa myös Fiskarsin ruukin. Haminan rauhan solmimisen jälkeen vuonna 1809 Björkman katsoi parhaaksi palata Ruotsiin ja luovutti ruukin pojalleen Lars Magnus Björkmanille, aateloituna vuonna 1834 Björkenheim. Hänen aikanaan ruukkia parannettiin ja toiminta alkoi viimein kannattaa. Ruukkitoiminta Orisbergissa loppui vuonna 1900. Suvun toinen kartano oli Eurajoen Vuojoki.

Edvard Björkenheimin (1856–1934) aikana Orisbergistä kehittyi Pohjanmaan edistyksellisin ja tärkein maatila. Kartanon alueelle perustettiin karjakko- ja meijerikoulu 1882 sekä 1885 käytännöllis-tietopuolinen maanviljelyskoulu, joihin myöhemmin liittyi maamiestalvikurssi. Vuoden 1910 tienoilla kartanon vanha kankiraudantaontapaja otettiin jälleen käytäntöön ja perustettiin Orisbergin konepaja maanviljelyskoneiden valmistamista varten. Konepajassa valmistettiin *Mullistaja*-merkkisiä äkeitä. Jo 1880-luvulla otettiin karjanjalostuksen päämääräksi puhtaaseen Ayrshire-rotuun pyrkiminen ja vuonna 1924 kartanossa oli 3 sonnia, 118 lehmää, 40 vuohta ja vasikkaa, niistä suuri osa kantakirjaan merkittyjä. Kartanossa oli myös sikala ja runsaasti hevosia viljelystöitä ja ajoja varten.

Kartanon nykyisen, ruotsalaisperäisen I. Holmin piirtämän päärakennuksen perustukset rakennettiin jo vuonna 1804, mutta kartano saatiin kokonaan valmiiksi vasta Suomen sodan jälkeen 1810-luvulla. Orisbergista muodostui täydellinen ruukkiyhdyskunta, kun kartano sai oman hautausmaan ja Carl Ludvig Engelin piirtämän kahdeksankulmaisen puukirkon. Björkenheimin suku omistaa kartanon edelleen, ja sukua asuu siinä. Vuodesta 1927 kartanon omisti maanviljelysneuvos Lars Björkenheim, joka toimi puolustusministerinä Kuuskosken virkamieshallituksessa vuonna 1958 ja Miettusen ensimmäisessä hallituksessa vuosina 1961–1962.

## Lähteet

## Kirjallisuutta
*N. Liakka: *Orisbergin ruukki ja maatila.* Porvoo 1920.
*N. Liakka: *Orisbergin ruukki ja maatila. Vuosikymmen 1920–30.* Porvoo 1931.

## Aiheesta muualla
*Orisbergin kartano ja kappeli
*Orisberg - Isokyrö - Kansan Raamattuseura 
* Niilo Liakka : Orisberg 1875-1925, Suomen Kuvalehti, 31.10.1925, nro 44, s. 12, Kansalliskirjaston digitaaliset aineistot
* Missä oli Mainiemen linna?, Suomen Kuvalehti, 20.07.1935, nro 29, s. 8, Kansalliskirjaston digitaaliset aineistot
And Then It Got Ugly

__NOTOC__
**And Then It Got Ugly** on Rhino Bucketin albumi, joka julkaistiin 18. huhtikuuta 2006.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Georg Dolivo – kitara, laulu
* Brian "Damage" Forsythe – kitara
* Reeve Downes – basso
* Jackie Enx (Liam Jason) – rummut

## Arvostelut
* AllMusic: 

## Lähteet
Antonio Esfandiari

**Antonio "The Magician" Esfandiari** (alun perin **Amir Esfandiari**, s. 8. marraskuuta 1978 Teheran Iran) on iranilaissyntyinen yhdysvaltalainen pokeriammattilainen.

Esfandiari muutti 9-vuotiaana perheineen Kalifornian San Joséhen. Kiusaamisen takia hän vaihtoi nimensä Anthonyksi. Yhdeksäntoista vuoden ikäisenä Esfandiari vaihtoi etunimensä takaisin Antonioksi ja alkoi esiintyä ammattitaikurina. Samoihin aikoihin hän alkoi pelata Texas hold 'em -pokeria. 

Esfandiarin ensimmäinen suurmenestys oli marraskuussa 2002 World Poker Tourin 3rd Annual 49'er Gold Rush Bonanza -turnauksessa saavutettu kolmostila. Seuraavana keväänä hän oli viides WSOP:n 2&nbsp;000 dollarin No Limit Hold'em -turnauksessa. Helmikuussa 2004 Esfandiari ansaitsi lähes 1,4 miljoonaa dollaria voittamalla WPT:n L.A. Poker Classicin Commerce Casinolla Los Angelesissa. Saman vuoden toukokuussa hän voitti toistaiseksi ainoan WSOP-rannekkeensa 2&nbsp;000 dollarin sisäänoston Pot Limit Hold'em -turnauksessa. Marraskuussa 2006 Esfandiari tuli toiseksi Poker Superstars -kutsuturnauksen finaalissa Todd Brunsonin jälkeen. Vuoden 2012 heinäkuussa Esfandiari voitti The Big One for ONE DROP turnauksen. Turnauksen sisäänosto oli 1&nbsp;000&nbsp;000 dollaria, ja voitollaan Esfandiari lunasti 18&nbsp;346&nbsp;673 dollaria. Tällä tuloksella Esfandiari nousi WSOP All Time Money -listan kärkeen.

Esfandiari on ollut pelaamassa television pokeriohjelmissa *[[High Stakes Poker]]* ja *[[Poker After Dark]]*.

Elokuussa 2013 Esfandiarin turnausansiot ylittivät 25,5 miljoonaa dollaria, mikä teki hänestä tuolloin kaikkien aikojen parhaiten ansainneen pokeriturnauspelaajan.

## Lähteet

## Aiheesta muualla
*Viralliset kotisivut 
*Antonio Esfandiarin blogi Coinflip.comissa
*
Anne Niilola

**Anne Marjukka Niilola** (s. 9. heinäkuuta 1963 Kuusankoski) on suomalainen näyttelijä. Hän valmistui ylioppilaaksi Kuusankosken lukiosta vuonna 1982. Tampereen yliopiston näyttelijäntyön laitokselta hän valmistui näyttelijäksi vuonna 1991. Parhaiten hänet tunnetaan *[[Maalaiskomedia]]*-televisiosarjan Virpi Hakkaraisen roolista. 

Niilola on vieraillut Vaasan kaupunginteatterissa, Porin Teatterissa, teatteri Raivoisissa Ruusuissa, Pyynikin kesäteatterissa ja Tampereen työväen teatterissa. Hän on ollut kiinnitettynä Kotkan kaupunginteatterissa vuodesta 2010. Lisäksi hän on näytellyt useassa televisiosarjassa ja opettanut improvisaatiota.

## Elokuvat ja televisiosarjat

## Lähteet

## Aiheesta muualla
* 
*
Kaasupullo

**Kaasupullo** on paineastia, jossa säilytetään kaasua korkeassa paineessa. Kaasu saadaan pullosta ulos hallitusti paineenalennusventtiilin avulla. Kaasupullojen yläosan väritys yleensä kertoo, mitä kaasua pullo sisältää. Väritys kuitenkin vaihtelee, joten pullon sisältö on syytä aina selvittää sen kyljessä olevasta tekstistä. Kaasupulloissa voi olla inerttejä eli reagoimattomia kaasuja, kuten typpeä tai heliumia, mutta ne voivat sisältää myös herkästi syttyviä tai räjähtäviä kaasuja kuten vetyä tai happea.

## Käyttö ja täyttö
Kaasupulloja käytetään niin teollisuudessa, luonnontieteen aloilla kuin lääketieteessä. Kaasupullot ovat uusiokäytettäviä ja yleensä ne vuokrataan kaasun toimittajalta, joka täyttää tyhjät pullot uudelleen. Pullojen sisältämän kaasun hinta riippuu kaasun puhtausasteesta. Jotta pullo ei likaantuisi, kaasupulloa ei saa koskaan päästää täysin tyhjäksi vaan on jätettävä pieni ylipaine puhtaan täytön mahdollistamiseksi. Suomessa kaasuja toimittavia yhtiöitä ovat muun muassa Woikoski, Air Liquide ja Linde Gas, entinen AGA.

## Turvallisuus
Kaasupullojen käytöstä on useita turvallisuusmääräyksiä. Esimerkiksi tulipalojen varalta kaasupullojen paikat on ilmoitettava selvästi, koska ne aiheuttavat kuumetessaan räjähdysvaaran. 
Pulloja on ylipäänsä käsiteltävä varoen, ja siirrettäessä niitä ei saa nostaa kuvusta tai suojuksesta. Pullokärryjen käyttö on suositeltavaa. Pulloa siirrettäessä pääventtiiliä suojaamassa tulee olla suojakupu, jotta pullon kaatuessa sen pääventtiili ei vaurioidu ja aiheuta vakavaa vaaratilannetta. Kaasupullot tulee varastoida hyvin tuulettuvassa tilassa.

## Katso myös
* Nestekaasu

## Lähteet

## Aiheesta muualla

*AGA
*Air Liquide Finland Oy 
*Air Liquide 
*Woikoski
Virtuaalituunaus

**Virtuaalituunaus** on ajoneuvoista otettujen kuvien muokkaamista digitaalisessa muodossa tietokoneen avulla. Tuunaamisessa ja ehostamissa käytetään kuvankäsittelyohjelmaa. Virtuaalituunaamalla saadaan tehtyä ajoneuvoon kaikki mahdolliset muutokset suunnittelijan kuvankäsittelytaidoista riippuen. Virtuaalituunauksessa pyritään fotorealismiin.

Visuaalista simulointia (sisustusta, arkkitehtuuria, näyttelyitä jne.) on aina käytetty ja sama pätee autojen rakenteluunkin. Näin voidaan havainnollistaa muutoksen mukana tulevat erot. Virtuaalituunaus on autoista ja kuvankäsittelystä kiinnostuneiden harrastus. Virtuaalinen muokkaus antaa ideoita sekä mahdollisuuden ideoiden vertailuun aidon auton rakentamisessa. 

## Cartoonaus
**Cartoonaus** on virtuaalituunauksen "alakategoria", jossa valokuvasta yritetään saada mahdollisimman sarjakuvamainen. Tyylejä on erilaisia, jotkut harrastajat tekevät aidompaa jälkeä lisäämällä yksityiskohtia ja monia eri sävyjä silti säilyttäen kuvan sarjakuvamaisena, jotkut taas tekevät yksinkertaisia muutaman sävyn kuvia.

## Katso myös
*Kuvankäsittely
*Tuning

## Aiheesta muualla
*Blast-Modding.net – Suomen suurin virtuaalituunausyhteisö  
*Digimods.co.uk – Kansainvälinen virtuaalituunaussivusto